– Нийсо яц. Бакъо яц… Ма дош дац-кха х1ара. Энийн лазаро цкъацкъа г1одаюкъ д1алоцу сан, – аьлла, шен тишачу 1аьржачу дивана т1е охьалахвелира Дед Егор. Т1аккха доккха са а даьккхина т1етуьйхира: – Ас сайн ницкъ кхочу г1о дийр ду шуна. Шу къам оьзда къам ду: вовшашца безам, лерам, къинхетам болуш. Суна кху 1едалах эхь ца хета. Ц1ера дахар, кху шерийн язалла цкъа а йицлур яц кху берашна. Стенна кхоадеш ду х1ара ялта, нахана д1а ца доькъуш? Х1унда кхоьру нехан хьал-бахам табаларна? Х1унда ду х1ара 1едал нах дика бахарна дуьхьал? Да валлал шорта ма ду. Иштта а мукадехкаша х1аллакдеш лаьтташ ду х1ара.